Banii românilor se duc pe mâncare
Românii dau o bună parte din salariu doar pe mâncare, arată un studiu recent Eurostat. Cele mai recente date arată că România este pe primul loc în Europa în acest sens, cu un procent de 23,7%.
Așadar, potrivit datelor, românii se confruntă cu provocări economice mult mai mari decât restul continentului.
Studiu Eurostat arată că 19,1% din salariu românilor se duce pe:
- haine și încălțăminte
- educație și sănătate
18,4% din veniturile familiale se duc pe cheltuieli cu locuința
Datele Eurostat arată că românii dau 18,4% din venituri pe cheltuielile cu locuința. Aici vorbim despre:
- apă
- electricitate
- gaze
- sau alți combustibili
Datele relevă presiunea pe care o resimt românii, în comparație cu restul cetățenilor europeni, în contextul în care salariile din România sunt mult mai mici.
Potrivit clasamentului Eurostat, se observă o discrepanță semnificativă între statele membre ale Uniunii Europene în ceea ce privește procentul veniturilor cheltuit pe alimente.
Clasamentul este deschis de România, cu 23,7%, însă este continuat de către:
- Bulgaria cu 18,9%
- Slovacia și Lituania cu 18%
- Estonia și Letonia cu 17,7%
Există câteva țări care au un procent mic în ceea ce privește cheltuielile cu alimentele. Vorbim despre:
- Irlanda (7%)
- Luxemburg (8,2%)
- Austria (8,9%)
Românii au ajuns la capătul puterilor din cauza sărăciei
Sărăcia îi afectează pe mulți români, iar unii ajung să facă gesturi extreme. Un bărbat din Baia Mare s-a urcat pe clădirea Primăriei și a amenințat că se va sinucide.
El a recurs la gestul extrem din cauza sărăciei și a condițiilor în care își crește cei doi copii, alături de soția sa.
Individul s-a urcat pe clădire de față cu familia sa, apoi a început să țipe că se aruncă în gol dacă nu primește o locuință socială.
Primarul din Baia Mare a purtat tratative cu el timp de 10 minute. După ce i-a promis că îi va rezolva problema, bărbatul a fost convins să se dea jos.
România are al doilea cel mai mic salariu din UE
Pe 1 ianuarie 2024, 22 dintre cele 27 de state membre ale Uniunii Europene dispuneau de un salariu minim național.
Conform informațiilor furnizate de Eurostat, cele mai ridicate salarii minime sunt înregistrate în:
- Luxemburg – 2.571 de euro
- Irlanda – 2.146 de euro
- Olanda – 2.070 de euro
Pe partea opusă a spectrului se regăsesc țări precum:
- Bulgaria, cu un salariu minim lunar de 477 de euro
- România, cu 663 de euro
- Ungaria, unde salariul minim este de 697 de euro
Aceste cifre sunt exprimate în formă brută, înainte de deducerea taxelor.